Philippe Coutinho
Philippe Coutinho Correia (; Rio de Janeiro, 12. lipnja 1992.) je brazilski nogometaš i reprezentativac koji trenutno igra kao ofenzivni vezni ili krilo za Aston Villu, iako je na posudbi u Al-Duhailu.

Rođen i odrastao u Riju de Janeiru, Coutinho je pokazao izniman talent još dok je bio član omladinskih pogona Vasca da Game. Inter Milan ga je 2008. godine kupio za €4,000,000, ali ga je ubrzo vratio na posudbu u Vasco, gdje je postao jedan od ključnih igrača. Za Inter je debitirao 2010. godine te je definiran kao "budućnost Intera", a 2012. godine je poslan na još jednu posudbu, ovoga puta u španjolski Espanyol. 

U siječnju 2013., potpisao je za Liverpool za iznos od £8,500,000. Na Anfieldu je realizirao svoj potencijal; njegova kombinacija vizije, dodavanja, driblinga i šuteva iz daljine donijela mu je nadimak Čarobnjak (eng. The Magician) među navijačima i suigračima. Nakon što je 2015. godine imenovan u momčad godine, Pelé mu je predvidio "veliku budućnost". U siječnju 2018. godine, Coutinho je potpisao za Barcelonu za rekordni iznos od €142,000,000, postavši tako svojevremeno treći najskuplji igrač na svijetu. U kolovozu 2019. odlazi na jednosezonsku posudbu u Bayern München.

Za reprezentaciju Brazila debitirao je 2010. godine, ali je tek od 2015. postao redovni član. Sudjelovao je na kontinentalnim prvenstvima 2015. i 2016. godine, dok je na svjetskoj sceni debitirao na Svjetskom prvenstvu 2018. godine u Rusiji.

Reference

Vanjske veze

FC Barcelona profile

Brazilski fudbaleri
Fudbaleri ili nogometaši Intera
Fudbaleri ili nogometaši Liverpoola
Fudbaleri ili nogometaši Barcelone
Fudbaleri ili nogometaši Bayern Münchena